2021年度叱咤樂壇流行榜頒獎典禮

2021年度叱咤樂壇流行榜頒獎典禮係由香港商業電台舉辦嘅香港音樂頒獎典禮。典禮喺2022年1月1號夜晚8點，喺亞洲國際博覽館一號展館舉行。呢屆頒獎典禮嘅口號為「啦啦啦啦 即刻青春」。另外，本屆頒獎典禮回復為實體形式，並設有觀眾席。

為咗慶祝亞洲國際博覽館啟用15週年，呢次頒獎典禮係自2008年度頒獎典禮後，相隔13年再次喺博覽館舉行，並以「亞洲國際博覽館 亞博15年 音樂再起飛」作典禮副標題。

連同幕後獎項，林家謙一共攞到五個獎項成為大贏家。張敬軒就奪得「至尊唱片大獎」，成為繼張學友、黎明、陳奕迅、古巨基同埋謝安琪後，第六位達到「叱咤大滿貫」嘅歌手。鄭欣宜首奪「女歌手金獎」同埋繼2016年後再次攞到「我最喜愛的女歌手」，係繼鄭秀文、王菲、楊千嬅、容祖兒同埋謝安琪後，第六位「雙料歌后」。

主題口號同埋美術設計 
呢次主題口號係「啦啦啦啦 即刻青春」，美術主題以紫色塗鴉為主，並且以多個以叱咤火炬標誌演變而成嘅吉祥物作海報設計，寓意只要熱血，就會青春。

直播轉播安排 
 叱咤903——聲音直播。
 my903.com、881903.com——網上串流視像直播。
 手機程式 Hong Kong Toolbar、商台節目重溫 app / Hong Kong Toolbar——聲音同埋視像直播。
 ViuTV——視像轉播。電視轉播收視為10.3點，破咗ViuTV嘅收視紀錄。

得獎名單 
以下所有以粗體顯示嘅歌名，代表首歌係叱咤903專業推介冠軍作品。

歌曲獎項

叱咤樂壇至尊歌曲大獎 
 Ciao
 主唱：RubberBand
 作曲：RubberBand
 填詞：RubberBand、Tim Lui
 編曲、監製：RubberBand、雷柏熹

專業推介．叱咤十大

唱片獎項

叱咤樂壇至尊唱片大獎 
 《The Brightest Darkness》
 歌手：張敬軒
 監製：張敬軒、廖志華

幕後獎項

叱咤樂壇作曲人大獎 
 林家謙

叱咤樂壇填詞人大獎 
 黃偉文

叱咤樂壇編曲人大獎 
 林家謙

叱咤樂壇監製大獎 
 Edward Chan

歌手獎項

叱咤樂壇生力軍男歌手 
 金獎：MC張天賦

銀獎：呂爵安

銅獎：曾比特

叱咤樂壇生力軍女歌手 
 金獎：張蔓姿

銀獎：炎明熹

銅獎：姚焯菲

叱咤樂壇生力軍組合 
 金獎：石山街

銀獎：MC $oHo & KidNey

銅獎：P1X3L

叱咤樂壇男歌手 
 金獎：張敬軒

銀獎：林家謙

銅獎：馮允謙

叱咤樂壇女歌手 
 金獎：鄭欣宜

銀獎：黃　妍

銅獎：林欣彤

叱咤樂壇組合 
 金獎：C AllStar

銀獎：MIRROR

銅獎：Dear Jane

叱咤樂壇唱作人 
 金獎：林家謙

銀獎：馮允謙

銅獎：林奕匡

碎料 
 呢次頒獎禮前大約兩個星期，正好喺第7屆香港立法會選舉。但呢場選舉係中共未經香港人同意，大幅度削減立法會直選議席數目同比例，剝奪市民選擇，同時將政治審查制度化之後嘅第一次選舉。結果，絕大部分非建制派同好多市民都選擇唔參與呢次選舉。有部份媒體甚至提及，唔少市民寧願關心呢次頒獎典禮或者係ViuTV《全民造星IV》，都唔想理呢次選舉。
 另外，由於呢次頒獎禮同無綫嘅萬千星輝頒獎典禮時間好接近，所以亦有一啲傳媒將呢兩個節目喺電視上嘅收視作比較。

2021年度叱咤樂壇流行榜頒獎典禮官方網站，my903.com 903格

叱咤樂壇流行榜
2021年音樂獎